LEHDISTÖTIEDOTE

11-02-2021

# Engconin perustajalle Hänen Majesteettinsa Ruotsin kuninkaan myöntämä mitali

**Ruotsin hallitsija Hänen Majesteettinsa kuningas Kaarle XVI Kustaa päättää vuosittain H.M Konungens medalj -mitalien myöntämisestä. Tänä vuonna Engconin perustajalle ja omistajalle Stig Engströmille myönnettiin ”H.M. Konungens medalj av 12:e storleken i högblått band” eli 12. kokoluokan H.M. Kuninkaan mitali kirkkaansinisellä nauhalla hänen merkittävästä panoksestaan Ruotsin elinkeinoelämässä.**

Hänen Majesteettinsa Kuninkaan mitali (Hans Majestät Konungens medal, kutsuttiin aiemmin myös nimellä Hovmedaljen), perustettiin noin vuonna 1814, ja se annetaan Ruotsin tai muiden maiden kansalaisille erityisistä ansioista ja Kuninkaallisten hovikuntien viranhaltijoille pitkästä ja uskollisesta palveluksesta. Tänä vuonna mitali annettiin Stig Engströmille hänen merkittävästä panoksestaan Ruotsin elinkeinoelämässä.

– Sain kirjeen, jossa ilmoitettiin, että minut oli valittu yhdessä viiden muun kanssa 12. kokoluokan, kirkkaansinisellä nauhalla varustetun H.M. Kuninkaan mitalin saajaksi ja että mitalin luovutusseremonia on tarkoitus järjestää myöhempänä ajankohtana, Engconin perustaja ja omistaja Stig Engström kertoo.

12. kokoluokan kirkkaansinisellä nauhalla varustettu H.M. Kuninkaan mitali on pyöreä, ja sen etupuolella on kohokuva ja takapuolella teksti, jossa ilmoitetaan, mistä syystä mitali on myönnetty. Mitali on tarkoitettu kannettavaksi kaulassa. Stig Engströmille mitali myönnettiin merkittävästä panoksesta Ruotsin elinkeinoelämässä, ja hän kommentoi asiaa seuraavasti:

– Missioni on muuttaa kaivumaailma turvallisemmaksi ja tehokkaammaksi. Siksi on uskomattoman hienoa, että työni ja Engconin työ huomioidaan näin. On suuri kunnia saada H.M. Kuninkaan mitali, Stig Engström sanoo.

**12. kokoluokan, kirkkaansinisellä nauhalla varustettu H.M Kuninkaan mitali myönnetään vuonna 2021 seuraaville henkilöille:**

* Stig Engström, merkittävästä panoksestaan Ruotsin elinkeinoelämässä
* Jacob de Geer**,**merkittävästä panoksestaan Ruotsin elinkeinoelämässä
* Göran Lennmarker, entinen valtiopäiväedustaja, ansioituneesta toiminnastaan poliitikkona
* Gerteric Lindquist, merkittävästä panoksestaan Ruotsin elinkeinoelämässä
* Magnus Nilsson,merkittävästä panoksestaan Ruotsin elinkeinoelämässä
* Anders Wijkman, kirjailija ja yhteiskunnallinen keskustelija, ansiokkaasta panoksestaan kasvuun ja ympäristöön liittyvissä kysymyksissä.

**Yhteystiedot:**Ulrica Hellström, engcon Group | +46 [0]72 236 32 00

engcon on maailman johtava rototilttien (kaivukoneiden ”rannenivelten”) ja niihin soveltuvien työlaitteiden valmistaja. Ne tekevät kaivukoneista entistä monikäyttöisempiä, tarkempia ja turvallisempia. Osaamisemme, sitoutumisemme ja korkean palvelutasomme avulla autamme asiakkaitamme menestymään.

engcon on keskisuuri konserni, jonka emoyhtiön Holding AB:n kotipaikka on Ruotsin Strömsund. Myyntiä hoitavat myyntiyhtiöt, jotka toimivat Ruotsissa, Norjassa, Suomessa, Tanskassa,Ranska, Pohjois-Amerikka (Yhdysvallat ja Kanada), Benelux-maat, Iso-Britannia, Saksa, Korea ja Australia. engcon-ryhmän liikevaihto oli vuonna 2019 noin 1350 miljoonaa Ruotsin kruunua, ja sillä oli noin 300 työntekijää. engcon perustettiin vuonna 1990.   
[www.engcon.com](http://www.engcon.com)